Aga mis me siin ikka keerutame, alustame parem algusest. Eelmine aasta algas 20. jaanuaril, mil kõikide kriitikute ja lihtsalt endast lugupidavate inimestel lemmikansambel väljastas oma maailma kõige poppmuusikasema albumi. Animal Collective ja nende Merriweather Post Pavilion kuulutati miljardite ajakirjade ja blogide ja teiste lahedate asjade poolt juba aasta esimesel päeval parimaks asjaks, mis inimkonnaga 2009. aastal juhtuda võib. Paljude inimeste jaoks see ehk vastaski tõele, aga mina olen nõme ja tahaksin neilt rohkem veidrust ja rohkem peitusemängu (või olen ma liiga laisk otsija?). Hoolimata minu kapriisitsemisest on siiski tegemist vaieldamatult hea albumiga, ja eriti hea on see nende inimeste jaoks, kel varasem kokkupuude AC'ga puudub. MPP kehastab endas täiuslikku väravat maailma kõige ägedama indibändi võlumaailma.